PMIndiaData/PMIndiaSum huggingface dataset:
‘విక్రాంత్’ ద్వారా తొలి సముద్ర తీర రక్షణ వ్యవస్థను సాధించినందుకు, భారత నౌకాదళం మరియు కొచ్చిన్ షిప్‌యార్డ్ లను అభినందించిన – ప్రధానమంత్రి

స్వదేశీ విమాన వాహక నౌక ‘విక్రాంత్’ ద్వారా తొలి సముద్ర తీర రక్షణ వ్యవస్థను సాధించినందుకు భారత నావికాదళం మరియు కొచ్చిన్ షిప్‌యార్డ్‌ లను ప్రధాన మంత్రి శ్రీ నరేంద్ర మోదీ అభినందించారు. “భారత్ లో తయారీ’ కి ఇది ఒక అద్భుతమైన ఉదాహరణ అని కూడా ప్రధానమంత్రి అభివర్ణించారు. ఈ మేరకు సామాజిక మాధ్యమం ద్వారా ప్రధానమంత్రి ఒక ట్వీట్ చేస్తూ, “భారత నావికాదళానికి చెందిన డిజైన్ బృందం రూపకల్పన చేయగా, కొచ్చిన్ షిప్ యార్డ్ నిర్మించిన, స్వదేశీ విమాన వాహక నౌక ‘విక్రాంత్’, ఈ రోజు మొదటి సారిగా సముద్ర జలాల్లోకి ప్రవేశించింది. “మేక్-ఇన్-ఇండియా” కి ఇది ఒక అద్భుతమైన ఉదాహరణ. ఈ చారిత్రాత్మక సంఘటన సందర్భంగా భారత నావికాదళానికీ, కొచ్చిన్ షిప్ యార్డ్ కూ, అభినందనలు.” అని, పేర్కొన్నారు.
ఎత్తయిన ప్రాంతాల జీవ‌శాస్త్రం, మందుల‌కు సంబంధించి ఉమ్మ‌డిగా ప‌రిశోధ‌న చేసే కార్య‌క్ర‌మంపై ఇండియా, కిర్గిస్థాన్ దేశాల మ‌ధ్య‌న కుదిరిన స‌హ‌కార ఒప్పందానికి కేబినెట్ ఆమోదం.

ఎత్తయిన ప్రాంతాల జీవ‌శాస్త్రం, మందుల‌కు సంబంధించి ఉమ్మ‌డిగా ప‌రిశోధ‌న చేసే కార్య‌క్ర‌మంపై ఇండియా, కిర్గిస్తాన్ దేశాల మ‌ధ్య‌న స‌హ‌కార ఒప్పందం (ఎంఒసి) కుదిరింది. దీనికి ప్ర‌ధాన మంత్రి శ్రీ న‌రేంద్ర మోదీ ఆధ్వ‌ర్యంలో స‌మావేశ‌మైన కేంద్ర కేబినెట్ ఆమోదం తెలిపింది. దీనివ‌ల్ల ఇరుదేశాల్లో సైన్సు, వైద్య రంగాల్లో ఇరుదేశాల ప‌ర‌స్ప‌ర సంబంధాలు బ‌లోపేత‌మ‌వుతాయి. ముఖ్యంగా ఎత్తైన ప్రాంతాల జీవ‌శాస్త్రం, మందుల రంగాల్లో ఈ సంబంధాలు బ‌లోపేత‌మ‌వుతాయి. ఈ ఎంఒసి కార‌ణంగా ఇరుదేశాల‌కు ప‌లు ప్ర‌యోజ‌నాలు కలుగుతాయి. ఎత్తైన ప్రాంతాల్లో ఏర్పాటు చేసే సైనిక వ్య‌వ‌స్థ‌కు సంబంధించిన భౌతిక‌, మాన‌సిక ప‌రిస్థితుల‌ను అవ‌గాహ‌న చేసుకోవ‌డం జ‌రుగుతుంది. త‌ద్వారా ఎత్తైన ప్రాంతాల్లో వ‌చ్చే వ్యాధుల‌ను త‌గ్గించ‌డం జ‌రుగుతుంది. దీనికోసం ఇరుదేశాల సైనికులకోసం యోగా, ఆయుర్వేద మందులు, స‌హ‌జ సిద్ధ‌వ‌న‌రుల ద్వారా త‌యారు చేసే మందుల‌ను ఉప‌యోగించ‌డం జ‌రుగుతుంది.
మహారాణా ప్రతాప్ జయంతి నాడు ఆయన కు నమస్సులు అర్పించిన ప్ర‌ధాన మంత్రి

మహారాణా ప్రతాప్ కు ఆయన జయంతి సందర్భం లో ప్ర‌ధాన మంత్రి శ్రీ న‌రేంద్ర మోదీ శ్రద్ధాంజలి ని ఘటించారు. మహారాణా ప్రతాప్ తన అసమాన సాహసంతోను, శౌర్యంతోను, యుద్ధ కౌశలంతోను భరత మాత గర్వపడేటట్టు చేశారు. ఆయన చేసిన త్యాగాన్ని, మాతృభూమి కోసం ఆయన కనబరచిన సమర్పణ భావాన్ని సదా స్మరించుకోవడం జరుగుతూ ఉంటుంది అని ప్రధాన మంత్రి ఒక ట్వీట్ లో పేర్కొన్నారు.
మధ్య ప్రదేశ్ స్థాపన దినం నాడు శుభాకాంక్షలు తెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ నేడు మధ్య ప్రదేశ్ స్థాపన దినం సందర్భం గా ఆ రాష్ట్ర ప్రజల కు శుభాకాంక్షలు తెలిపారు. మధ్య ప్రదేశ్ ను 1956వ సంవత్సరం నవంబర్ 1వ తేదీ నాడు స్థాపించడం జరిగింది. ‘‘ప్రాకృతిక వనరులు విస్తారం గా ఉన్నటువంటి, సుసంపన్న, వైవిధ్యభరితమైన సంస్కృతి ని కలిగినటువంటి ఈ రాష్ట్రం తన పురోగతి పథం లో మునుముందుకు సాగిపోవుగాక’’ అని ప్రధాన మంత్రి ఒక సందేశం లో పేర్కొన్నారు.
నవంబర్ 19న ఉత్తర్ ప్రదేశ్ ను సందర్శించనున్న ప్రధాన మంత్రి; ఝాంసీ లో జరిగే ‘రాష్ట్ర రక్షా సమర్పణ్ పర్వ్’ లో ఆయన పాల్గొని రక్షణ రంగం లో ఆత్మనిర్భర్ భారత్ కు ఒక గణనీయమైనటువంటి ప్రోత్సాహాన్ని అందించనున్నారు

ప్రధాన మంత్రి శ్రీ నరేంద్ర మోదీ 2021 నవంబర్ 19 న సాయంత్రం 5 గంటల 15 నిమిషాల వేళ లో ఉత్తర్ ప్రదేశ్ లోని ఝాంసీ ని సందర్శించనున్నారు. ఆయన ‘ఆజాదీ కా అమృత్ మహోత్సవ్’ వేడుకల లో భాగం గా నవంబర్ 17 నుంచి 19 వ తేదీ ల మధ్య ఝాంసీ లో జరుగుతున్న ‘రాష్ట్ర రక్షా సమర్పణ్ పర్వ్’ లో భాగం గా రక్షణ రంగం తాలూకు అనేక కార్యక్రమాల ను ప్రారంభించి, దేశ ప్రజల కు అంకితం చేయనున్నారు. రక్షణ రంగం లో ఆత్మనిర్భర భారత్ కు ప్రోత్సాహాన్ని అందించడం కోసం ప్రధాన మంత్రి దేశీయం గా రూపొందించి, అభివృద్ధి పరచిన సామగ్రి ని ఆర్మ్ డ్ ఫోర్సెస్ సర్వీస్ చీఫ్ కు లాంఛనం గా అప్పగించనున్నారు. వీటిలో హిందుస్తాన్ ఏరోనాటిక్స్ లిమిటెడ్ (హెచ్ఎఎల్ ) తీర్చిదిద్దిన తేలికపాటి పోరాట హెలికాప్టర్ (ఎల్ సిహెచ్) ను వాయుసేన ప్రధాన అధికారి కి; అలాగే భారతదేశ స్టార్ట్-అప్ తీర్చిదిద్దిన డ్రోన్ లు/యుఎవి లను సైన్య దళ ప్రధానాధికారి కి; అలాగే డిఆర్ డిఒ డిజైన్ చేయగా, భారత్ ఎలక్ట్రానిక్స్ లిమిటెడ్ (బిఇఎల్) తయారు చేసిన అడ్వాన్స్ డ్ ఎలక్ట్రానిక్ వార్ ఫేర్ స్వీట్ ను నౌకాదళ ప్రధానాధికారి కి అందజేయడం జరుగుతుంది. ఎల్ సిహెచ్ కు ఆధునిక సాంకేతికతల ను, స్టెల్థ్ తరహా ప్రత్యేకతల ను జత చేయడమైంది. భారతదేశ సాయుధ దళాల లో దేశీయ యుఎవి లను మోహరించడం అనేది భారతదేశ డ్రోన్ పరిశ్రమ ఎంత వేగం గా పరిణతి చెందుతోందో వెల్లడించే ఒక నిదర్శనం. అడ్వాన్స్ డ్ ఇడబ్ల్యు స్వీట్ ను డిస్ట్రాయర్ లు, యుద్ధ నావలు సహా వేరు వేరు నౌకాదళ ఓడల లో ఉపయోగిస్తారు. ప్రధాన మంత్రి యుపి డిఫెన్స్ ఇండస్ట్రియల్ కారిడార్ లోని ఝాంసీ నోడ్ లో 400 కోట్ల రూపాయల విలువైన ఒక ప్రాజెక్టు కు శంకుస్థాపన చేస్తారు. ఈ ప్రాజెక్టు ను యాంటీ-ట్యాంక్ గైడెడ్ మిస్సైల్స్ కు ఉద్దేశించిన ప్రొపల్శన్ సిస్టమ్స్ కు ఉత్పత్తి చేయడానికి గాను భారత్ డైనమిక్స్ లిమిటెడ్ ఏర్పాటు చేయనుంది. ప్రధాన మంత్రి ఎన్ సిసి పూర్వ విద్యార్థుల సంఘాన్ని ప్రారంభించనున్నారు. ఈ సంఘం స్థాపన వెనుక ఉన్న ఉద్దేశ్యం ఏమిటి అంటే, ఎన్ సిసి పూర్వ విద్యార్థుల ను ఎన్ సిసి తో తిరిగి జోడించడం కోసం ఒక లాంఛన ప్రాయమైనటువంటి వేదిక ను సమకూర్చడమే. ఈ అసోసియేశన్ ఎన్ సిసి యొక్క ధ్యేయాల ను మరింత ముందుకు తీసుకు పోతుంది. అంతేగాక, జాతి నిర్మాణం లో సహాయ పడుతుంది. దీనిలో పూర్వం ఎన్ సిసి విద్యార్థి గా వ్యవహరించిన ప్రధాన మంత్రి ని ప్రథమ సభ్యుని గా చేర్చుకోనున్నారు. ఎన్ సిసి కి చెందిన మొత్తం మూడు విభాగాల లో సిమ్యులేశన్ సంబంధి శిక్షణ సదుపాయాల స్థాయి ని పెంచాలన్న ఉద్దేశ్యం తో ఎన్ సిసి కేడెట్ ల కోసం నిర్వహించనున్న నేశనల్ ప్రోగ్రామ్ ఆఫ్ సిమ్యులేశన్ ట్రైనింగ్ ను ప్రధాన మంత్రి ప్రారంభిస్తారు. దీనిలో భాగం గా ఎన్ సిసి యొక్క సైనిక విభాగం కోసం రైఫిల్ ఫైరింగ్ సిమ్యులేటర్ లను ఏర్పాటు చేయడం, వాయు విభాగం కోసం మైక్రోలైట్ ఫ్లయింగ్ సిమ్యులేటర్ లను ఏర్పాటు చేయడం, అలాగే నౌకాదళ విభాగం కోసం రోయింగ్ సిమ్యులేటర్ లను స్థాపించడం వంటివి ఉన్నాయి. ప్రధాన మంత్రి జాతీయ యుద్ధ స్మారకం లో ఆగ్ మెంటెడ్ రియాలిటీ పవర్డ్ ఎలక్ట్రానిక్ కియోస్క్ లను దేశ ప్రజల కు అంకితం చేస్తారు. ఈ కియోస్క్ లు జాతీయ యుద్ధ స్మారకాన్ని సందర్శించే వారు ఒక బటన్ ను నొక్కినంత మాత్రాననే అమరవీరుల కు పుష్పాంజలి ని ఘటించేందుకు అవకాశాన్ని కల్పించనున్నాయి.
బాంగ్లాదేశ్ ప్రధాని శేఖ్ హసీనా తో టెలిఫోన్ లో సంభాషించిన ప్ర‌ధాన‌ మంత్రి

బాంగ్లాదేశ్ ప్రధాని శేఖ్ హసీనా తో ప్ర‌ధాన‌ మంత్రి శ్రీ న‌రేంద్ర‌ మోదీ ఈ రోజు న టెలిఫోన్‌ లో మాట్లాడారు. ఈద్-ఉల్-ఫిత్ర్ సందర్భం లో బాంగ్లాదేశ్ ప్రజల కు మరియు బాంగ్లాదేశ్ ప్రధాని శేఖ్ హసీనా కు ప్ర‌ధాన‌ మంత్రి శ్రీ న‌రేంద్ర‌ మోదీ శుభాకాంక్షల ను వ్యక్తం చేశారు. నేత లు ఉభయులూ అమ్ఫాన్ తుఫాను వల్ల ఇరు దేశాల లోనూ వాటిల్లిన నష్టం తాలూకు వారి వారి అంచనాల ను ఒకరి తో మరొకరు వెల్లడి చేసుకొన్నారు. ప్రపంచవ్యాప్త వ్యాధి ‘కోవిడ్’ యొక్క స్థితి ని గురించి మరియు ఈ విశ్వమారి విషయం లో ప్రస్తుతం రెండు దేశాల మధ్య కొనసాగుతున్న సమన్వయాన్ని గురించి కూడా నేత లు చర్చించారు. ఈ సవాళ్ల కు పరిష్కారాల ను అన్వేషించడం లో బాంగ్లాదేశ్ కు భారతదేశం సాయపడుతుందని ప్రధాన మంత్రి శ్రీ మోదీ పునరుద్ఘాటించారు. స్నేహశీలురైనటువంటి బాంగ్లాదేశ్ ప్రజల కు మరియు ప్రధాని శేఖ్ హసీనా కు మంచి ఆరోగ్యం మరియు శ్రేయం ప్రాప్తించాలంటూ ప్రధాన మంత్రి తన శుభాకాంక్షల ను వ్యక్తం చేశారు.
పారా శూటింగ్ వరల్డ్ కప్ లో స్వర్ణాన్ని గెలుచుకొన్నందుకు భారతదేశం శూటర్శ్రీ శ్రీహర్ష దేవరద్ది ని అభినందించిన ప్రధాన మంత్రి

పారా శూటింగ్ వరల్డ్ కప్ లో స్వర్ణాన్ని గెలుచుకొన్నందుకు భారతదేశం శూటర్ శ్రీ శ్రీహర్ష దేవరద్ది కి ప్రధాన మంత్రి శ్రీ నరేంద్ర మోదీ అభినందన లు తెలిపారు. భారతీయ క్రీడా ప్రాధికార సంస్థ (ఎస్ఎఐ) చేసిన ఒక ట్వీట్ కు ప్రధాన మంత్రి ప్రత్యుత్తరం గా తాను మరొక ట్వీట్ లో – భారతీయ క్రీడా ప్రాధికార సంస్థ (ఎస్ఎఐ) చేసిన ఒక ట్వీట్ కు ప్రధాన మంత్రి ప్రత్యుత్తరం గా తాను మరొక ట్వీట్ లో – ‘‘స్వర్ణాన్ని సాధించినందుకు గాను శ్రీ శ్రీహర్ష దేవరద్ది ని చూస్తే గర్వం గా ఉంది. ఆయన దృఢసంకల్పం నిజం గా ఎంతో స్ఫూర్తిదాయకం గా ఉంది. భావి ప్రయాసల లో సైతం ఆయన రాణించాలి. ఆయన కు ఇవే శుభాకాంక్ష లు.’’ అని పేర్కొన్నారు.
పార్ల‌మెంట్ 2018వ సంవ‌త్స‌రపు బ‌డ్జెట్ స‌మావేశాల‌కన్నా ముందు ప్ర‌ధాన మంత్రి ప్ర‌సార మాధ్య‌మాల‌కు విడుద‌ల చేసిన ప్ర‌క‌ట‌న పాఠం

మిత్రులారా, మీకు నా న‌మ‌స్కారం. పార్ల‌మెంట్ బ‌డ్జెట్ సమావేశాలు ఈ రోజు నుండి మొద‌ల‌వుతున్నాయి. ఈ స‌మావేశాలు రాష్ట్రప‌తి ప్ర‌సంగంతో ప్రారంభం అవుతాయి. క్రితం స‌మావేశాల‌లో మూడు సార్ల త‌లాక్ వంటి కీల‌క అంశాల‌పై ఎటువంటి రాజ‌కీయాలు జ‌ర‌గ‌బోవ‌ని, ముస్లిమ్ మ‌హిళ‌ల‌కు వారి హ‌క్కులు వారికి ల‌భిస్తాయ‌ని మేం ప్ర‌యాస ప‌డ్డాం; ఈ విష‌యంలో దేశ ప్ర‌జ‌లు కూడా పెద్ద ఆశ‌లు పెట్టుకొన్నారు. అయితే, స‌ర్వోన్న‌త న్యాయ‌స్థానం ఆదేశాలు ఇచ్చిన‌ప్ప‌టికీ కూడా మూడు సార్ల త‌లాక్ బిల్లును పార్ల‌మెంటు ఆమోదాన్ని పొందలేకపోయాం. ముస్లిమ్ మ‌హిళ‌ల హ‌క్కుల‌ను కాపాడే మూడు సార్ల త‌లాక్ బిల్లుకు ఆమోదం ల‌భించ‌డంలో చేతులు క‌ల‌ప‌వ‌ల‌సిందిగా దేశ‌వ్యాప్తంగా రాజ‌కీయ ప‌క్షాల‌కు నేను విజ్ఞ‌ప్తి చేస్తున్నాను. ఇది కొత్త ఏడాదిలో ముస్లిం మ‌హిళ‌ల‌కు 2018 సంవ‌త్స‌ర ఉత్త‌మ బ‌హుమ‌తి కాగ‌ల‌దు. బ‌డ్జెట్ స‌మావేశాలు ఎంతో ముఖ్య‌మైన‌టువంటివి. భార‌త‌దేశ ఆర్థిక వ్య‌వ‌స్థ విష‌యంలో యావ‌త్ ప్ర‌పంచ స‌ముదాయం చాలా ఆశాభావంతో ఉంది. భారతదేశం ముందున్న మార్గం, భారతదేశం సాధించబోయే ప్రగతి పట్ల ప్ర‌పంచ‌మంతా మ‌న‌కేసి చూస్తూ ఉన్న వేళ‌.. గ్లోబ‌ల్ క్రెడిట్ రేటింగ్ ఏజెన్సీలు కావ‌చ్చు; ప్ర‌పంచ బ్యాంకు కావ‌చ్చు; ఐఎమ్ఎఫ్ కావ‌చ్చు.. భార‌త‌దేశ వృద్ధి మ‌రియు భార‌త‌దేశం ముందు ఉన్న అవ‌కాశాలకు సంబంధించి ఎంతో స‌కారాత్మ‌క‌మైన అభిప్రాయాన్ని వ్యక్తం చేస్తున్న తరుణంలో, ఈ బ‌డ్జెట్ స‌మావేశాలు జ‌రుగ‌బోతున్నాయి. ఈ బ‌డ్జెట్ శ‌ర‌వేగంగా వృద్ధి చెందుతున్న దేశ ఆర్థిక వ్య‌వ‌స్థ‌కు ఒక నూత‌న శ‌క్తిని అందించగ‌లుగుతుంది. ఇది సామాన్య మాన‌వుడి ఆశ‌ల‌ను, ఆకాంక్ష‌ల‌ను నెర‌వేర్చ‌గ‌లుగుతుంది. బ‌డ్జెట్ స‌మావేశాలు ముగిసిన ఒక నెల రోజుల త‌రువాత బ‌డ్జెట్ ప్ర‌తిపాద‌న‌ల లోతుపాతుల‌పై వేరు వేరు సంఘాలు చ‌ర్చోపచ‌ర్చ‌లు సాగిస్తాయి. అటువంటి చ‌ర్చోపచ‌ర్చ‌ల‌లో రాజ‌కీయ ప్ర‌యోజ‌నాల క‌న్నా దేశ ప్ర‌యోజ‌నాలే మిన్నగా ఉంటాయ‌ని గ‌త అనుభ‌వం సూచిస్తోంది. అధికార ప‌క్షంలోని ఎంపీ లు సైతం పార్టీ వైఖ‌రికి భిన్నంగా బ‌డ్జెట్ లోని లోపాల‌ను గురించి ప్ర‌స్తావిస్తారు. అలాగే, ప్ర‌తిప‌క్ష స‌భ్యులు ఆ బ‌డ్జెట్ యొక్క ప్ర‌ధాన అంశాన్ని గురించి మాట్లాడుతారు. ఒక ర‌కంగా, ఇది ఒక ఆరోగ్య‌క‌ర‌మైన వాతావ‌ర‌ణానికి మ‌రియు వాద‌నల‌కు, ఇంకా చ‌ర్చ‌కు తావు దొరికేటటువంటి వాతావ‌ర‌ణాన్ని క‌ల్పిస్తుంది. నిన్న జ‌రిగిన అఖిల ప‌క్ష స‌మావేశంలో, వివిధ సంఘాల‌లో జ‌రిగే చ‌ర్చ‌ల నుండి గ‌రిష్ఠ తోడ్పాటును మనం పొందాల‌ని, బ‌డ్జెట్ నుండి సామాన్య మాన‌వుడు ఎంత ఎక్కువ‌గా ల‌బ్దిని పొంద‌గ‌లుగుతాడో అనేది మ‌నం చూడాల‌ని నేను విన్న‌వించాను. ద‌ళితులు, అణ‌గారిన వ‌ర్గాల వారు, స‌దుపాయాల‌కు నోచుకోనటువంటి వ‌ర్గాలు.. వీరికి చేరువ కావాలన్నదే మ‌న ధ్యేయం కావాలి. అదే విధంగా మ‌న ప‌ల్లెవాసులు, పేద‌లు, వ్య‌వ‌సాయ‌దారులు మ‌రియు శ్రామికులు బ‌డ్జెట్ నుండి గ‌రిష్ఠ ప్ర‌యోజ‌నాన్ని పొందేట‌ట్లుగా కూడా మ‌నం కృషి చేయవలసివుంది. మ‌నం కూలంక‌ష చ‌ర్చ‌ను చేప‌ట్టి, స‌కారాత్మ‌క సూచ‌న‌ల‌తో ముందుకు పోతూ పురోగ‌తి బాట‌లో సాగేందుకు ఒక మార్గ సూచీని రూపొందించుకొందాం. మీకు అనేకానేక ధన్యవాదాలు.
నీతి ఆయోగ్ లో ‘అట‌ల్ ఇన్నొవేష‌న్ మిష‌న్’, ఇంకా ‘సెల్ఫ్ ఎంప్లాయ్ మెంట్ అండ్ టాలెంట్ యుటిలైజేష‌న్’ ల స్థాప‌న‌

నీతి ఆయోగ్ లో త‌గినంత మంది సిబ్బందితో “అట‌ల్ ఇన్నొవేష‌న్ మిష‌న్” (ఎఐఎమ్) ను, ఇంకా “సెల్ఫ్ ఎంప్లాయ్ మెంట్ అండ్ టాలెంట్ యుటిలైజేష‌న్” (ఎస్ఇటియు) ను నెల‌కొల్పే ప్ర‌తిపాద‌న‌కు కేంద్ర మంత్రిమండ‌లి ఆమోద‌ముద్ర వేసింది. కేంద్ర మంత్రివ‌ర్గ స‌మావేశానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త వ‌హించారు. అట‌ల్ ఇన్నొవేష‌న్ మిష‌న్ కార్య‌క‌లాపాల‌ను ప‌క్కాగా అమ‌లు చేయ‌డానికి ఎఐఎమ్ మ‌రియు ఎఐఎమ్ డైరెక్ట‌రేట్ ల స్థాప‌న దోహ‌దం చేయ‌నుంది. అంతే కాకుండా ఇది దేశంలో న‌వ‌క‌ల్ప‌న (ఇన్నొవేష‌న్)కు, ఔత్సాహిక పారిశ్రామిక‌వేత్త‌ల ప్రేర‌ణ‌కు కూడా కేంద్ర బిందువు కానుంది. వివ‌రాలు.. :- (i) ఒక మిష‌న్ హై లెవెల్ క‌మిటీ (ఎమ్ హెచ్ ఎల్ సి) ఈ మిష‌న్ కు మార్గ‌ద‌ర్శ‌క‌త్వం వ‌హిస్తుంది. ఎఐఎమ్ మ‌రియు ఎస్ఇటియు ల‌కు సంబంధించిన గ్రాండ్ ఛాలెంజ్ ఏరియాలు, బ‌హుమ‌తి సొమ్ము, వేరు వేరు అంశాల అమ‌లు స‌హా మార్గ‌ద‌ర్శ‌క సూత్రాలకు ఆమోదం తెల‌ప‌డం వంటి అన్ని నిర్ణ‌యాల‌ను ఎమ్ హెచ్ ఎల్ సి తీసుకొంటుంది. (ii) మిష‌న్ డైరెక్టర్, ఇంకా ఇత‌ర సిబ్బందిని నీతి ఆయోగ్ నియ‌మించి, వారి చేత‌ ప‌ని చేయిస్తుంది. (iii) న్యూఢిల్లీలో మిష‌న్ కేంద్ర కార్యాల‌యం ఉంటుంది. పూర్వ రంగం : న‌వ‌క‌ల్ప‌న‌ల‌కు త‌గిన ప‌రిస్థితుల‌ను ఏర్ప‌ర‌చ‌డమే కాక, వాటిని ఉత్తేజితం చేయ‌డం కోసం, దేశంలో ఔత్సాహిక పారిశ్రామిక వేత్త‌ల‌లో ఉత్ప్రేర‌ణం క‌లిగించ‌డం కోసం అట‌ల్ ఇన్నొవేష‌న్ మిష‌న్ (ఎఐఎమ్) ను ఏర్పాటు చేసే ఉద్దేశంతో ప్ర‌భుత్వం ఉంద‌ని కేంద్ర‌ ఆర్థిక శాఖ‌ మంత్రి 2015-16 బ‌డ్జెటు ప్ర‌సంగంలో ప్ర‌క‌టించారు. ఎఐఎమ్ ను రూ.500 కోట్ల ప్రారంభిక సొమ్ముతోను, అలాగే ఎస్ఇటియు ను రూ.1,000 కోట్ల ప్రారంభిక సొమ్ముతోను నీతి ఆయోగ్ ప‌రిధిలో నెల‌కొల్పుతామ‌ని ఆయ‌న చెప్పారు. బ‌డ్జెట్ ప్ర‌క‌ట‌న‌కు త‌దుప‌రి చ‌ర్య‌గా, నీతి ఆయోగ్ పూనుకొని ప్రొఫెస‌ర్ త‌రుణ్ ఖ‌న్నా అధ్య‌క్ష‌త‌న ఇన్నొవేష‌న్, ఆంట్ర‌ప్ర‌న‌ర్ షిప్ పై ఒక నిపుణుల సంఘాన్ని ఏర్పాటు చేసింది. ప్రొఫెస‌ర్ త‌రుణ్ ఖ‌న్నా అమెరికా సంయుక్త రాష్ట్రాల లోని హార్వ‌ర్డ్ యూనివ‌ర్సిటీ కి చెందిన సౌత్ ఏషియ‌న్ ఇన్ స్టిట్యూట్ కు డైరెక్ట‌ర్. ఎఐఎమ్, ఎస్ఇటి యు ల‌కు స‌మ‌గ్ర‌మైన రూపురేఖ‌ల‌ను తీర్చి దిద్ద‌డం ఈ నిపుణుల సంఘం బాధ్య‌త‌. ఈ సంఘం స్వ‌ల్ప కాలానికి, మ‌ధ్య కాలానికి, మ‌రియు దీర్ఘ కాలానికి అంటూ ప‌లు సిఫార‌సులు చేసింది. దేశంలో ఔత్సాహిక పారిశ్రామిక‌వేత్త‌ల‌ను పెంచి పోషించ‌డం ద్వారా ఆశించిన ఫ‌లితాల‌ను పొందేందుకు ఈ సిఫార‌సుల అమ‌లు తోడ్ప‌డ‌గ‌ల‌ద‌ని భావిస్తున్నారు. కార్య‌క్ర‌మాల అమ‌లును ప‌ర్య‌వేక్షించేందుకు, ప్ర‌భావాన్ని సృష్టించ‌గ‌లిగేందుకు త‌గ్గ వ్య‌వ‌స్థ‌లను ఏర్పాటు చేయాల‌ని కూడా ఈ సంఘం స్ప‌ష్టం చేసింది. 2015-16 కేంద్ర బ‌డ్జెటు లో చేసిన ప్ర‌క‌ట‌న‌ల ద‌రిమిలా ఎఐఎమ్, ఎస్ఇటియు ల దిశ‌గా అడుగులు ప‌డ్డాయి. ఈ ప్ర‌తిపాద‌న‌ను 2015 ఆగ‌స్టు 28న ఇఎఫ్‌సి ప‌రిశీలించింది. ఎఐఎమ్ ను ఒక లక్ష్యం (మిష‌న్) గాను, ఎస్ఇటియు ను ఆ గ‌మ్యానికి చేర్చే ఒక స‌మీప మార్గంగాను చేసుకోవాల‌నుకున్నారు. దీంతో, ఎఐఎమ్ పేరిట ఒక స‌మ్మిళిత ప‌థ‌కం ఉండాల‌ని, ఇందులో ఇన్నొవేష‌న్ ను, ఎస్ఇటియు ను అంత‌ర్భాగాలుగా ఇముడ్చాల‌ని త‌ల‌పోశారు. ఇన్నొవేట‌ర్ల‌కు బాస‌ట‌గా నిల‌వ‌డం, వారిని స‌ఫ‌ల ఔత్సాహిక పారిశ్రామికులుగా మ‌ల‌చ‌డమే ఎస్ఇటియు ప‌ని.
ప్ర‌ధాన మంత్రి తో భార‌త ర‌త్న ఎమ్‌.ఎస్‌. సుబ్బుల‌క్ష్మి ముని మ‌నుమ‌రాళ్ళు ఎస్‌.ఐశ్వ‌ర్య‌ మ‌రియు  ఎస్‌.సౌంద‌ర్య ల భేటీ

భార‌త ర‌త్న ఎమ్‌.ఎస్‌.సుబ్బుల‌క్ష్మి ముని మ‌నుమ‌రాళ్ళు ఎస్‌.ఐశ్వ‌ర్య‌ మ‌రియు ఎస్‌.సౌంద‌ర్య లు వారి త‌ల్లితండ్రులు శ్రీ వి. శ్రీ‌నివాస‌న్ మ‌రియు శ్రీ‌మ‌తి గీత శ్రీ‌నివాస‌న్ ల‌తో పాటు, ప్ర‌ధాన మంత్రి శ్రీ న‌రేంద్ర మోదీ ని ఈ రోజు క‌లుసుకొన్నారు. ఈ సంద‌ర్భంగా కుమారి ఎస్‌. ఐశ్వ‌ర్య‌ మ‌రియు కుమారి ఎస్‌. సౌంద‌ర్య లు ‘‘మైత్రీమ్ భ‌జ‌తా..’’ ను కొద్దిసేపు ఆలాపించారు. ఇది ఎమ్‌.ఎస్. సుబ్బుల‌క్ష్మి 1966 అక్టోబ‌రు లో ఐక్య‌ రాజ్య స‌మితి లో పాడిన ఆశీర్వాద గీతం. ఈ ఆశీర్వాద గీతాన్ని కంచి కి చెందిన ఆచార్య శ్రీ చంద్ర‌శేఖ‌రేంద్ర స‌రస్వ‌తి సంస్కృత భాష‌లో ర‌చించారు. ఎమ్‌.ఎస్‌. సుబ్బుల‌క్ష్మి ఐక్య‌ రాజ్య స‌మితిలో ఇచ్చిన క‌చేరీ అనంతర కాలంలో అనేక కచేరీలలో కూడా పాడిన ఈ కీర్తన, ప్ర‌పంచ శాంతిని మ‌రియు సార్వ‌జ‌నిక స్నేహాన్ని ఆకాంక్షిస్తూ సాగి ‘‘శ్రేయో భూయాత్ స‌క‌ల జ‌న‌న‌మ్‌’’ అనే ప‌దాల‌తో ముగుస్తుంది. ఈ మాటలకు.. మానవ జాతిలో దయ మ‌రియు సంతోషం వెల్లివిరియును గాక.. అని అర్థం.
అమెరికన్ ప్రొఫెషనల్ బాక్సింగ్ క్రీడాకారుడు ముహమ్మద్ ఆలీ మృతికి ప్ర‌ధాని సంతాపం

అమెరికన్ ప్రొఫెషనల్ బాక్సింగ్ క్రీడాకారుడు ముహమ్మద్ ఆలీ మృతి ప‌ట్ల‌ భార‌త‌ ప్ర‌ధాని శ్రీ నరేంద్ర మోడీ త‌న సంతాపం తెలిపారు. “ముహమ్మద్ ఆలీ మీరు ఓ ఆదర్శప్రాయమైన క్రీడాకారుడు, మానవుల‌ ఆత్మశ‌క్తిని, సంకల్ప విలువను తెలియ‌చెప్ప‌డంలో ప్రేర‌ణ‌కు మూల స్తంభంగా నిలిచారు. మీ ఆత్మ‌కు శాంతి చేకూరును గాక”‌ అని ప్రధాన మంత్రి త‌న సందేశంలో తెలిపారు.
లాల్‌ బహదూర్‌ శాస్త్రి జయంతి సందర్భంగా ప్రధాని శ్రద్ధాంజలి

భారత మాజీ ప్రధానమంత్రి శ్రీ లాల్‌ బహదూర్‌ శాస్త్రి జయంతి సందర్భంగా ప్రధానమంత్రి శ్రీ నరేంద్ర మోదీ ఆయనకు నివాళి అర్పించారు. అలాగే లాల్‌ బహదూర్‌ శాస్త్రికి సంబంధించి తన ఆలోచనలపై ఒక వీడియోను ప్రజలతో పంచుకున్నారు. అలాగే న్యూఢిల్లీలోని ప్రధానమంత్రి సంగ్రహాలయంలో లాల్‌ బహదూర్‌ శాస్త్రి గ్యాలరీ నుంచి ఆయన జీవిత విశేషాలను తెలిపే కొన్ని చిత్రాలను ప్రజలతో పంచుకున్నారు. దీనికి సంబంధించి ఒక ట్వీట్‌ ద్వారా పంపిన సందేశంలో: “లాల్ బహదూర్ శాస్త్రి నిరాడంబరత్వం, నిర్ణయాత్మకత యావద్భారత ప్రజానీకం ప్రశంసలు అందుకున్నాయి. మన చరిత్రలో చాలా కీలకమైన సమయంలో దృఢమైన ఆయన నాయకత్వ పటిమ చిరస్మరణీయం. ఆ మహనీయుడి జయంతి సందర్భంగా ఆయనకు నివాళి అర్పిస్తున్నాను” అని ప్రధాని పేర్కొన్నారు. “ఇవాళ శాస్త్రీజీ జయంతి నేపథ్యంలో ఢిల్లీలోని ప్రధానమంత్రి సంగ్రహాలయంలోగల ఆయన గ్యాలరీ నుండి కొన్ని సంగ్రహ జ్ఞాపకాలను కూడా మీతో పంచుకుంటున్నాను. ఇవి ప్రధానిగా ఆయన జీవనాన్ని, అందుకున్న విజయాలను వివరిస్తాయి. జీవితంలో ఒక్కసారి ఈ మ్యూజియంను సందర్శించండి…” అని ప్రజలకు విజ్ఞప్తి చేశారు.
అక్టోబ‌ర్ 25న మ‌న్ కీ బాత్ రేడియో కార్య‌క్ర‌మం

ప్ర‌జ‌లు త‌మ ఆలోచ‌న‌ల్ని, వాయిస్ సందేశాల్ని పంచుకోవాలని కోరిన ప్ర‌ధాని ఈ నెల 25వ తేదీ (ఆదివారం)న మ‌న్‌కి బాత్ కార్య‌క్ర‌మం ప్ర‌సారం కానున్న‌ది. ప్ర‌ధాని శ్రీ న‌రేంద్ర మోదీ త‌న ఆలోచ‌న‌ల్ని దేశ ప్ర‌జ‌ల‌తో పంచుకోనున్నారు. మ‌న్ కి బాత్ కార్య‌క్ర‌మానికి సంబంధించి ప్ర‌జ‌లు త‌మ ఆలోచ‌న‌ల్ని మైగ‌వ్ ఓప‌న్ ఫోరంలో పంచుకోవాల‌ని ఈ సంద‌ర్భంగా ప్ర‌ధాని కోరారు. ఈ ఆదివారం ప్ర‌సారం కానున్న మ‌న్ కి బాత్ కార్య‌క్ర‌మంకోసం మీ ద‌గ్గ‌ర ఐడియాలేమైనా ఉన్నాయా? వాటిని మై గ‌వ్ ఓప‌న్ ఫోరంద్వారా పంచుకోండి. దీనికి సంబంధించిన లింక్‌… https://mygov.in/group-issue/give-your-inputs-prime-ministers-mann-ki-baat-25th-october-2015/ అంటూ ప్ర‌ధాని శ్రీ న‌రేంద్ర మోదీ త‌న‌ ట్వీట్ ద్వారా ప్ర‌జ‌ల‌ను కోరారు. టోల్ ఫ్రీ నంబ‌రు 1800-3000-7800 ద్వారా ప్ర‌జ‌లు వాయిస్ సందేశాల‌ను కూడా పంచుకోవ‌చ్చ‌ని ప్ర‌ధాని సూచించారు. ఎంపిక చేసిన వాయిస్ సందేశాల‌ను మ‌న్ కి బాత్ కార్య‌క్ర‌మంలో ప్ర‌సారం చేస్తామ‌ని ఆయ‌న త‌న ట్వీట్ ద్వారా కోరారు. ఈ ఆదివారం (అక్టోబ‌ర్ 25) ప్ర‌సారం కానున్న మ‌న్ కి బాత్ 13వ ఎడిష‌న్‌. ఇది ఆ రోజున ఉద‌యం 11 గంట‌ల‌కు ఆల్ ఇండియా రేడియోలో ప్ర‌సారమ‌వుతుంది. ఈ కార్య‌క్ర‌మం ఆల్ ఇండియా నెట్‌వ‌ర్క్ మొత్తం ప్ర‌సార‌మ‌వుతుంది. దూర‌ద‌ర్శ‌న్ ఛానెళ్ల‌లో కూడా ఇది ప్ర‌సార‌మ‌వుతుంది. అంతే కాదు ఇది ప్ర‌ధాని కార్యాల‌యం, కేంద్ర స‌మాచార ప్ర‌సార మంత్రిత్వ శాఖ‌కు సంబంధించిన యూట్యూబ్ ఛానెళ్ల‌లో ప్ర‌త్య‌క్ష ప్ర‌సారం కానున్న‌ది. మ‌న్ కి బాత్ లో ప్ర‌ధాని ప్ర‌సంగం ఆయా ప్రాంతీయ భాష‌ల్లోకి త‌ర్జుమా అయి అదే రోజున సాయంత్రం 8 గంట‌ల‌కు ఆయా ప్రాంతాల ఆల్ ఇండియా రేడియో స్టేష‌న్ల‌లో ప్ర‌సార‌మ‌వుతుంది.
పండిట్ భీమ్ సేన్ జోషి శ‌త‌జ‌యంతి సంద‌ర్భంగా ఆయ‌న‌ను స్మ‌రించుకున్న ప్ర‌ధాన‌మంత్రి శ్రీ న‌రేంద్ర మోదీ

పండిట్ భీమ్ సేన్ జోషి శ‌త‌జ‌యంతి సంద‌ర్భంగా ప్ర‌ధాన‌మంత్రి శ్రీ న‌రేంద్ర మోదీ ఆయ‌న‌ను స్మ‌రించుకున్నారు. ఈ సంద‌ర్భ‌గా ఆయ‌న ఒక ట్వీట్ చేస్తూ, పండిట్ భీం సేన్ జోషి జి శ‌త జ‌యంతి సంద‌ర్భంగా వారిని స్మ‌రించుకుంటున్నాను. వారు త‌మ‌ కార్య‌క‌లాపాల ద్వారా భార‌తీయ సంస్కృతి, సంగీతానికి ప్రాచుర్యం క‌ల్పించేందుకు చెప్పుకోద‌గిన కృషి చేశారు. వారు త‌మ క‌చేరిల ద్వారా మ‌న దేశాన్ని కూడాద‌గ్గ‌ర చేశారు. అని పేర్కొన్నారు.
కాన్‌పుర్ ను సంద‌ర్శించిన ప్ర‌ధాన మంత్రి శ్రీ మోదీ;  వివిధ అభివృద్ధి ప‌థ‌కాల ను ఆయన ప్రారంభించారు

ప్ర‌ధాన మంత్రి శ్రీ న‌రేంద్ర మోదీ ఉత్త‌ర్ ప్ర‌దేశ్ లోని కాన్‌పుర్ ను నేడు సంద‌ర్శించారు. ప్ర‌ధాన మంత్రి ల‌ఖ్‌న‌వూ మెట్రో రైలు ప‌థ‌కాన్ని ప్రారంభించ‌డం తో పాటు, ఆగ్రా మెట్రో రైల్ ప‌థ‌కాని కి శంకుస్థాప‌న చేశారు. ప‌న్ కీ థ‌ర్మ‌ల్ ప‌వ‌ర్ ప్లాంటు కు ఆయ‌న పునాదిరాయి ని వేశారు. అలాగే, కాన్‌పుర్ లో గ‌ల నిరాలా న‌గ‌ర్ లో వివిధ అభివృద్ధి ప‌థ‌కాల కు ప్రారంభ సూచ‌కం గా ఫ‌ల‌కాల‌ ను ఆయ‌న ఆవిష్క‌రించారు. జ‌న స‌మూహాన్ని ఉద్దేశించి ప్ర‌ధాన మంత్రి ప్ర‌సంగిస్తూ, కాన్ పుర్ దేశం కోసం విస్తృత సేవ‌ల ను అందించినటువంటి ఎంతో మంది సాహ‌సిక నాయ‌కుల కు జ‌న్మ‌స్థ‌లం గా ఉందని పేర్కొన్నారు. ఈ రోజు న ప్రారంభ‌మైన ప‌థ‌కాలు కాన్‌పుర్ ప్రజల యొక్క మ‌రియు ఉత్త‌ర్ ప్ర‌దేశ్ ప్ర‌జ‌ల యొక్క జీవితాల లో ప‌రివ‌ర్త‌న ను తీసుకు రానున్నాయ‌ని ఆయ‌న చెప్పారు. కాన్‌పుర్ లో విద్యుత్తు ల‌భ్య‌త ను మెరుగుప‌ర‌చ‌డం కోసం రాష్ట్ర ప్ర‌భుత్వం మ‌రియు కేంద్ర ప్ర‌భుత్వం క‌ఠోరం గా శ్ర‌మించాయ‌ని ప్ర‌ధాన మంత్రి అన్నారు. ఈ సంద‌ర్భం గా ప‌న్ కీ థ‌ర్మ‌ల్ ప‌వ‌ర్ ప్లాంటు ను గురించి ఆయ‌న ప్ర‌స్తావించి, ఇది కాన్‌పుర్ లో, ఉత్త‌ర్ ప్ర‌దేశ్ లో ఉన్న‌ విద్యుత్తు లోటు స్థితి ని మార్చివేయ‌గ‌ల‌ద‌న్నారు. ‘సౌభాగ్య ప‌థ‌కం’లో భాగం గా ఉత్త‌ర్ ప్ర‌దేశ్ లో 76 ల‌క్ష‌ల పైగా ఉచిత విద్యుత్తు క‌నెక్ష‌న్ లను స‌మ‌కూర్చ‌డం జ‌రిగింద‌ని ఆయ‌న వెల్ల‌డించారు. గంగా న‌ది శుద్ధి కోసం కేంద్ర ప్ర‌భుత్వం తీసుకొన్న కార్య‌క్ర‌మాల‌ ను గురించి ప్ర‌ధాన మంత్రి ప్ర‌స్తావించారు. గంగాన‌ది ని శుద్ధి చేయ‌డం అసాధ్య‌మ‌ని ఇదివ‌ర‌కు అనుకొనే వార‌ని, అయితే అసాధ్యమైన దానిని ప్ర‌స్తుతం త‌న ప్ర‌భుత్వం సాధ్య‌మైంది గా చేస్తోంద‌ని ఆయ‌న చెప్పారు. ఈ న‌ది లోకి చేరే మురుగు నీటి ని శుద్ధి చేయ‌డం కోసం, ఈ న‌ది లో క‌లిసే మురుగు కాల్వ‌ల‌ ను ఆపి వేయ‌డం కోసం అనేక చ‌ర్య‌ల ను తీసుకొన్న‌ట్లు ప్ర‌ధాన మంత్రి వివ‌రించారు. ఉత్త‌ర్ ప్ర‌దేశ్ లో ఆవిర్భ‌విస్తున్న ర‌క్ష‌ణ కారిడోర్ కాన్‌పుర్ ప్ర‌జ‌ల కు ఘ‌న‌మైన లబ్ధి ని చేకూర్చ‌నుంద‌ని ప్ర‌ధాన మంత్రి అన్నారు. రాష్ట్రం లో ర‌హ‌దారులు, గ‌గ‌న‌త‌ల మార్గాలు, ఇంకా రైలు మార్గాల వంటి ప్ర‌ధాన‌మైన మౌలిక స‌దుపాయాల‌ను నిర్మించ‌డం జ‌రుగుతోంద‌ని, వివిధ మెట్రో ప‌థ‌కాల ను ప్రారంభించ‌డ‌ం జరిగింద‌ని ఆయ‌న చెప్పారు. ఈ ప‌థ‌కాలు ఉత్త‌ర్ ప్ర‌దేశ్ లో ప‌రివ‌ర్త‌న ను తీసుకు వస్తాయని ప్ర‌ధాన మంత్రి అన్నారు. 2022వ సంవ‌త్స‌రాని క‌ల్లా దేశం లోని ప్ర‌తి ఒక్క కుటుంబం ఒక ఇంటి ని క‌లిగి ఉంటుంద‌ని ప్ర‌ధాన మంత్రి పున‌రుద్ఘాటించారు. ప్ర‌ధాన మంత్రి ఆవాస్ యోజ‌న లో భాగం గా దేశం లో ఇంత‌వ‌ర‌కు సుమారు ఒక‌టిన్న‌ర కోట్ల గృహాల ను నిర్మించ‌డం జ‌రిగినట్లు ఆయ‌న తెలిపారు. పుల్‌వామా దాడి ఘ‌ట‌న లో, బ‌డ్ గామ్ ప్ర‌మాద ఘ‌ట‌న లో ప్రాణాలు కోల్పోయిన వారిలో కాన్‌పుర్ కు చెందిన సాహ‌సిక జ‌వాను ల‌కు ప్ర‌ధాన మంత్రి వంద‌నమాచ‌రించారు. ఉగ్ర‌వాదాన్ని అరికట్టేందుకు కేంద్ర ప్ర‌భుత్వం క‌ఠిన చ‌ర్య‌లు చేపడుతోంద‌ని ఆయ‌న తెలిపారు. దేశం లో ‘ఏక‌త’తో కూడిన వాతావ‌ర‌ణాన్ని ప‌రిర‌క్షించ‌డం ముఖ్య‌ం అని ప్ర‌ధాన మంత్రి చెప్పారు. ఇటీవ‌ల క‌శ్మీరీల పై దాడి చేసిన వారి విష‌యం లో ఉత్త‌ర్ ప్ర‌దేశ్ ప్ర‌భుత్వం తీసుకొన్న త‌క్ష‌ణ చ‌ర్య‌ల ను ఆయ‌న ప్ర‌శంసించారు. అటువంటి చేష్ట ల‌కు ఒడిగ‌ట్టిన వారు ఎవ‌రైనా స‌రే క‌ఠిన చ‌ర్య‌లు తీసుకోవలసిందిగా అన్ని రాష్ట్ర ప్ర‌భుత్వాల‌ కు ఆయ‌న విజ్ఞప్తి చేశారు.
టోక్యో ఒలింపిక్స్‌లో పాల్గొంటున్న భారత క్రీడా బృందానికి ప్రధాని శుభాకాంక్షలు

టోక్యో ఒలింపిక్స్‌-2020లో పాల్గొంటున్న భారత క్రీడాకారుల బృందానికి ప్రధానమంత్రి శ్రీ నరేంద్ర మోదీ శుభాకాంక్షలు తెలిపారు. ఈ మేరకు ట్విట్టర్‌ద్వారా ఇచ్చిన సందేశంలో- “@Tokyo2020 ఒలింపిక్స్‌ ప్రారంభోత్సవ దృశ్యాలను కనులారా వీక్షించాను… ఉత్సాహవంతులైన మన క్రీడా బృందానికి సర్వశుభాలూ కలగాలని ఆకాంక్షిస్తున్నాను. రండి మనమంతా ముక్తకంఠంతో #’ఛీర్‌ ఫర్‌ ఇండియా’ అని నినదిద్దాం!” అని ప్రజలకు పిలుపునిచ్చారు.
డిజిట‌ల్‌జ్యోత్  పై మ‌న స్వాతంత్ర‌స‌మ‌ర‌యోధుల‌కు నివాళుల‌ను షేర్‌చేయాల్సిందిగా ప్ర‌జ‌ల‌కు పిలుపునిచ్చిన ప్ర‌ధాన‌మంత్రి

ఆజాది కా అమృత్ మ‌హోత్స‌వ్‌ను బ‌లోపేతం చేసేందుకు డిజిట‌ల్ జ్యోత్‌పై మ‌న స్వాతంత్ర స‌మ‌ర‌యోధుల‌కు నివాళుల‌ను షేరు్‌చేయ‌వ‌ల‌సిందిగా ప్ర‌ధాన‌మంత్రి శ్రీ నరేంద్ర‌మోదీ ప్ర‌జ‌ల‌కు విజ్ఞ‌ప్తి చేశారు. ఇందుకు సంబంధించి ప్ర‌ధాన‌మంత్రి వ‌రుస ట్వీట్లు చేస్తూ, " మ‌న స్వాతంత్ర పోరాట యోధుల‌కు ప్ర‌త్యేక నివాళి! మ‌న స్వాతంత్ర స‌మ‌ర‌యోధుల‌కు కృత‌జ్ఞ‌తాపూర్వ‌క నివాళి తెలియ‌జేస్తూ మీ హృద‌య‌పూర్వ‌క సందేశాన్ని తెలియ‌జేసేందుకు డిజిట‌ల్ జ్యోత్ మీకు అవ‌కాశం క‌ల్పిస్తుంది. ఢిల్లీలోని సెంట్ర‌ల్ పార్క్ లో స్కైబీమ్ లైట్‌ను ఏర్పాటు చేయ‌డం జ‌రిగింది. ప్ర‌తి ఒక్క నివాళితో డిజిట‌ల్ జ్యోత్ మ‌రింత ప్ర‌కాశ‌వంత‌మౌతుంది. ఈ ప్ర‌త్యేక కృషిలో పాలుపంచుకోండి.ఆజాది కా అమృత్ మ‌హోత్స‌వ్‌ను బ‌లోపేతం చేయండి.
ఐక్య రాజ్య స‌మితి సాధార‌ణ స‌భ అధ్య‌క్ష ప‌ద‌వికి ఎన్నికైన శ్రీ మిరోస్లావ్ లాజ్‌క‌క్ ప్ర‌ధాన మంత్రి తో భేటీ

ఐక్య‌ రాజ్య స‌మితి సాధార‌ణ స‌భ అధ్య‌క్ష ప‌ద‌వికి ఎన్నికైన స్లొవాక్ రిప‌బ్లిక్ విదేశీ, యూరోపియ‌న్ వ్య‌వ‌హారాల మంత్రి శ్రీ మిరోస్లావ్ లాజ్‌క‌క్ ప్ర‌ధాన మంత్రి శ్రీ న‌రేంద్ర మోదీ తో ఈ రోజు స‌మావేశ‌మ‌య్యారు. ఐరాస సాధార‌ణ స‌భ‌ 72వ సమావేశాల సందర్భంగా, అధ్య‌క్ష ప‌ద‌వికి ఎన్నికైన శ్రీ మిరోస్లావ్ లాజ్‌క‌క్ ను ప్ర‌ధాన మంత్రి అభినందించారు. త్వ‌ర‌లో జ‌రుగ‌నున్న 72వ ఐరాస సాధార‌ణ స‌భ స‌మావేశాలకు తాను ఎంచుకొన్న ప్రాథమ్యాల‌ను శ్రీ లాజ్‌క‌క్ ప్ర‌ధాన మంత్రి దృష్టికి తీసుకు వ‌చ్చారు. శ్రీ లాజ్‌క‌క్ నూత‌న ప‌ద‌వీ బాధ్య‌త‌ల‌ను నిర్వ‌ర్తించ‌డంలో భార‌త‌దేశం సంపూర్ణమైన, నిర్మాణాత్మ‌క‌మైన స‌హ‌కారాన్ని అందిస్తుంద‌ని ఆయనకు ప్ర‌ధాన మంత్రి హామీ ఇచ్చారు. ఉగ్ర‌వాదం, ఐరాస లో సంస్క‌ర‌ణ‌లు, సుస్థిర అభివృద్ధి ల‌క్ష్యాల అమ‌లు మ‌రియు జ‌ల, వాయు ప‌రివ‌ర్త‌న‌లు స‌హా ప్ర‌పంచానికి ఎదురవుతున్న ప్ర‌ధాన స‌వాళ్ళ ప‌ట్ల ఐరాస దృఢంగా వ్య‌వ‌హ‌రించ‌వ‌ల‌సిన ఆవశ్యకతపై ఉభయులూ చ‌ర్చించారు.
శ్రీ నారాయణ గురు జయంతి నాడు ఆయన కు నమస్సులు అర్పించిన ప్రధాన మంత్రి

శ్రీ నారాయణ గురు గారి కి ఆయన జయంతి సందర్బం లో ప్రధాన మంత్రి శ్రీ నరేంద్ర మోదీ నమస్సు లు అర్పించారు. ‘‘శ్రీ నారాయణ గురు గారి కి ఆయన జయంతి నాడు నేను ప్రణమిల్లుతున్నాను. ఆయన ప్రభోదాలు లక్షల కొద్దీ మంది కి బలాన్ని ప్రసాదించాయి. జ్ఞ‌ానాన్ని సంపాదించడం, సామాజిక సంస్కరణ లు మరియు సమానత్వం అనే అంశాల పై ఆయన తీసుకొన్న శ్రద్ధ మన అందరికి ప్రేరణ ను ప్రసాదించేదే. మహిళ ల సశక్తీకరణ కు, అలాగే సామాజిక పరివర్తన కోసం యువ శక్తి ని వినియోగించుకోవడానికి ఆయన ఎనలేని ప్రాముఖ్యాన్ని కట్టబెట్టారు’’ అని ప్రధాన మంత్రి ఒక ట్వీట్ లో పేర్కొన్నారు.
సింహ‌స్థ సార్వ‌త్రిక సందేశ స‌మ్మేళ‌నంలో ప్ర‌ధాని ప్ర‌సంగం

ప్ర‌ధాని శ్రీ న‌రేంద్ర‌మోదీ ఉజ్జ‌యిని స‌మీపంలోని నినౌరాలో సింహ‌స్థ సార్వ‌త్రిక సందేశం స‌మ్మేళ‌నాన్ని ఉద్దేశించి ప్ర‌సంగించారు. ఇండోర్ విమాన‌శ్ర‌యంలో శ్రీ‌లంక అధ్య‌క్షుడు మైత్రీపాల సిరిసేన‌కు ప్ర‌ధాని స్వాగ‌తం ప‌లికారు. అక్క‌డ నుంచి ఇద్ద‌రు నాయ‌కులు క‌లిసి ఈ స‌మ్మేళ‌నం జ‌రుగుతున్న ప్ర‌దేశానికి వ‌చ్చారు. “విచార్ కుంభ్” గా వ్య‌వ‌హ‌రిస్తున్న ఈ స‌మ్మేళ‌నాన్ని ఉద్దేశించి ప్ర‌సంగిస్తూ ఇది స‌రికొత్త ప్ర‌య‌త్నానికి నాంది అని ప్ర‌ధాని అభివ‌ర్ణించారు. ప్రాచీన కాలంలో జ‌రిగిన సంఘ‌ట‌న‌ల‌కు ఇది ఆధునిక రూప‌మ‌ని, కుంభ‌మేళాలు జ‌రిగే ప్ర‌దేశాల‌కు స‌మాజ కాంక్ష ఆశించే నాయ‌కులు వ‌చ్చి స‌మాజానికి కొత్త దృక్కోణాన్ని ఆవిష్క‌రించ‌డం ప‌రిపాటి అని ప్ర‌ధాని చెప్పారు. భార‌త సంస్కృతి, సంప్ర‌దాయాల గురించి స‌వివ‌రంగా ప్ర‌స్తావిస్తూ”భిక్షుక్” అనే మంత్ర “నాకు భిక్ష వేసే వారికే కాదు…వేయ‌ని వారికి కూడా మంచి జ‌ర‌గాలి” అన్న ఆకాంక్ష‌ను ప్ర‌స‌రింప‌చేస్తుంద‌ని ఆయ‌న అన్నారు. భార‌త సంస్కృతికి ద‌ర్ప‌ణం ప‌ట్టే ప‌లు మాన‌వ‌తా, నైతిక‌ విలువ‌లు కూడా ఆయ‌న ప్ర‌స్తావించారు. ఈ సంద‌ర్భంగా సింహ‌స్థ ప్ర‌క‌ట‌న‌ను ప్ర‌ధాని శ్రీ న‌రేంద్ర మోదీ, శ్రీ‌లంక అధ్య‌క్షుడు మైత్రీపాల సిరిసేన‌, మ‌ధ్య ప్ర‌దేశ్ ముఖ్య‌మంత్రి శ్రీ శివ‌రాజ్‌సింగ్ చౌహాన్ క‌లిసి ఆవిష్క‌రించారు. భార‌త్‌కే కాకుండా యావ‌త్ ప్ర‌పంచానికి కొత్త ప్ర‌వ‌చ‌నాన్ని ఈ ప్ర‌క‌ట‌న ప్ర‌సారం చేస్తుంద‌ని ప్ర‌ధాని చెప్పారు. అడ‌వుల పెంప‌కం, బాలిక‌ల విద్య వంటి అంశాలు చ‌ర్చించేందుకు “విచార్ కుంభ్” ప్ర‌తి సంవ‌త్స‌రం నిర్వ‌హించాల‌ని ప్ర‌ధాని సూచించారు.